Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: eljárásról szóló 40/1997. (XII. 21.) KTM rendelet 11. § (1) bekezdésének rendelkezését, mely szerint, ha a kötelezett jövedelmi, vagyoni helyzete miatt az elrendelt kötelezettség teljesítésére nem képes, és a teljesítés halasztást nem tûr, az elrendelt munkálatokat – a kötelezett költségére és veszélyére – az építésügyi hatóság elvégezteti. A rendelet 12. §-a pedig
Paragraph Index: 1830

2003. december 28-án kihirdették az Ebtv.-t, amelyet nem csupán a diszkrimináció felszámolása iránt elkötelezett személyek, csoportok, valamint jogvédõ szervezetek fogadtak nagy várakozással, hanem e jogszabály megalkotását az Európai Uniónak a személyek közötti, faji vagy etnikai származástól független egyenlõ bánásmód megvalósításának elõmozdításáról szóló 2000/43/EK irányelve (a továbbiakban: Irányelv) is elõírta számunkra. 77 A törvény megszületését és a hatálybalépése óta eltelt immár két esztendõ tapasztalatait mi is érdeklõdéssel figyeltük, hiszen nyilvánvaló, hogy az Ebtv. által létrehozott Egyenlõ Bánásmód Hatóság, valamint a nemzeti és etnikai kisebbségi jogok parlamenti biztosát megilletõ hatáskörök – legalábbis részben – átfedik egymást. Az Ebtv. alapgondolata, hogy minden embernek joga van egyenlõ méltóságú személyként élni, gondolkodni, önmagát megvalósítani, identitását õrizni, erõsíteni. Deklarálja továbbá, hogy az esélyegyenlõség elõmozdítása elsõsorban állami kötelezettség. Tudjuk azonban, hogy e törvény megszületése nem a lezárása, hanem a kezdete egy folyamatnak, hiszen az esélyegyenlõség követelménye paradigmaváltást igényel a közgondolkodásban, még további jogalkotási feladatokat ró az Országgyûlésre és a kormányzatra, s bizony széles körben igényel szemléletváltoztatást a jogalkalmazás különbözõ terrénumain. Az alábbiakban szeretnénk felvázolni az antidiszkriminációs jog legfontosabb elemeit, ennek érdekében bemutatjuk – konkrét jogesetekkel, ügyekkel illusztrálva – a diszkrimináció tipikus elõfordulási eseteit. Végezetül ugyancsak ebben a fejezetben szeretnénk bemutatni a kodifikáció során kialakult vitákat is, figyelembe véve egyrészt az antidiszkriminációs jog fogalomkészlete fejlesztésének általunk szükségesnek tartott irányát, másrészt pedig bemutatjuk az Egyenlõ Bánásmód Hatóság jogállását illetõen megfogalmazott „különvéleményünket”, illetve egyéb észrevételeinket is.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes